CELEX: 32019D2003
Language: fi
Date: 2019-11-28 00:00:00
Title: Komission Täytäntöönpanopäätös (EU, Euratom) 2019/2003, annettu 28 päivänä marraskuuta 2019, luvan antamisesta Irlannille jatkaa eräiden likimääräisten arvioiden käyttöä arvonlisäverosta kertyvien omien varojen perusteen laskennassa henkilökuljetuksen osalta vuoden 2023 loppuun asti (tiedoksiannettu numerolla C(2019) 8593) (Ainoastaan englanninkielinen teksti on todistusvoimainen)

2.12.2019   
               
               
                  FI
               
               
                  Euroopan unionin virallinen lehti
               
               
                  L 310/52
               
            
         KOMISSION TÄYTÄNTÖÖNPANOPÄÄTÖS (EU, Euratom) 2019/2003,
         annettu 28 päivänä marraskuuta 2019,
         luvan antamisesta Irlannille jatkaa eräiden likimääräisten arvioiden käyttöä arvonlisäverosta kertyvien omien varojen perusteen laskennassa henkilökuljetuksen osalta vuoden 2023 loppuun asti
         (tiedoksiannettu numerolla C(2019) 8593)
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen,
         ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
         on kuullut omia varoja käsittelevää neuvoa-antavaa komiteaa,
         sekä katsoo seuraavaa:
         
                     (1)
                  
                  
                     Neuvoston direktiivin 2006/112/EY (2) 371 artiklan mukaan Irlanti saa edelleen vapauttaa arvonlisäverosta mainitun direktiivin liitteessä X olevassa B osassa tarkoitetut liiketoimet, jos ne olivat arvonlisäverosta vapautettuja 1 päivänä tammikuuta 1978. Nämä liiketoimet on otettava kyseisen artiklan mukaisesti huomioon määritettäessä arvonlisäverosta kertyvien omien varojen perustetta.
                  
               
                     (2)
                  
                  
                     Komission päätöksellä 2010/5/EU, Euratom (3) Irlannille annettiin lupa käyttää likimääräisiä arvioita seuraavan, direktiivin 2006/112/EY liitteessä X olevassa B osassa tarkoitetun liiketoimien luokan osalta: henkilökuljetukset (10 kohta) vuoden 2009 tammikuun 1 päivästä vuoden 2018 joulukuun 31 päivään.
                  
               
                     (3)
                  
                  
                     Irlanti pyysi 30 päivänä huhtikuuta 2019 päivätyssä kirjeessään komissiolta lupaa jatkaa eräiden likimääräisten arvioiden käyttöä arvonlisäverosta kertyvien omien varojen perusteen laskennassa. Irlanti ei kykene laskemaan tarkasti arvonlisäverosta kertyvien omien varojen perustetta direktiivin 2006/112/EY liitteessä X olevan B osan 10 kohdassa tarkoitetuille liiketoimille henkilökuljetuksen tapauksessa. Tällainen laskenta aiheuttaa todennäköisesti perusteettoman hallinnollisen rasitteen suhteessa vaikutukseen, joka tällaisilla liiketoimilla on Irlannin yleiseen arvonlisäverosta kertyvien omien varojen perusteeseen. Irlanti pystyy suorittamaan laskennan tähän liiketoimien ryhmään kuuluvien liiketoimien likimääräisten arvioiden perusteella. Irlannille olisi sen vuoksi annettava lupa myös jatkossa laskea arvonlisäverosta kertyvien omien varojen peruste käyttäen likimääräisiä arvioita henkilökuljetuksen osalta.
                  
               
                     (4)
                  
                  
                     Avoimuuden ja oikeusvarmuuden vuoksi lupa olisi myönnettävä määräaikaisena,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Arvonlisäverosta kertyvien omien varojen perusteen laskemiseksi vuoden 2019 tammikuun 1 päivästä vuoden 2023 joulukuun 31 päivään Irlannille annetaan lupa käyttää likimääräisiä arvioita direktiivin 2006/112/EY liitteessä X olevan B osan 10 kohdassa tarkoitetun henkilökuljetuksen osalta.
         
         
            2 artikla
            Tämä päätös on osoitettu Irlannille.
         
         
            Tehty Brysselissä 28 päivänä marraskuuta 2019.
            
               
                  Komission puolesta
               
               Günther OETTINGER
               
                  Komission jäsen
               
            
         
         
            (1)  EYVL L 155, 7.6.1989, s. 9.
         
            (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
         
            (3)  Komission päätös 2010/5/EU, Euratom, annettu 22 päivänä joulukuuta 2009, luvan antamisesta Irlannille käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EUVL L 3, 7.1.2010, s. 19).